Document ID: /roh_data/filtered/Billingualer_Corpus_interleaved-de-rm.jsonl.gz/1675

This is a text translated from German to Rumantsch Grischun.
Vorberatungskommission des Grossen Rates unterstützt Gemeindefusion am Ausserheinzenberg

Die grossrätliche Vorberatungskommission spricht sich für den Zusammenschluss der Gemeinden Cazis, Portein, Präz, Sarn und Tartar zur Gemeinde Cazis aus.

In der Dezembersession 2009 wird sich der Grosse Rat mit dem Zusammenschluss der Gemeinden Cazis, Portein, Präz, Sarn und Tartar zur Gemeinde Cazis befassen. Die Regierung beantragt dem Grossen Rat in ihrer Botschaft, die Fusion per 1. Januar 2010 in Kraft zu setzen.

Nachdem sich die Stimmbürgerinnen und Stimmbürger der betroffenen Gemeinden am 16. Juni 2009 für den Zusammenschluss ausgesprochen hatten, hat nun die grossrätliche Vorberatungskommission das Geschäft unter dem Vorsitz von Grossrätin Claudia Kleis-Kümin in Anwesenheit von Regierungsrat Martin Schmid, der Präsidenten der betroffenen Gemeinden und des Kreispräsidenten Thusis zuhanden des Grossen Rates vorberaten.

Durch diese Fusion entsteht eine einzige Gemeinde am Ausserheinzenberg, welche den Namen Cazis trägt. Es handelt sich dabei um eine vorbildliche Fusion von fünf als finanzschwach eingestuften Gemeinden, weshalb das Vorhaben von keiner Seite in Frage gestellt wird. Entsprechend hat die Vorberatungskommission einstimmig beschlossen, dem Grossen Rat zu beantragen, dem Zusammenschluss dieser Gemeinden zuzustimmen.

Auskunftsperson:

Kommissionspräsidentin Claudia Kleis-Kümin, Tel. 081 651 43 77

Gremium: Vorberatungskommission Gemeindefusion Cazis

Quelle: dt Vorberatungskommission Gemeindefusion Cazis

03.11.2009
La cumissiun predeliberanta dal cussegl grond sustegna la fusiun da vischnancas da la Mantogna dador

La cumissiun predeliberanta dal cussegl grond s'exprima a favur da la fusiun da las vischnancas da Cazas, da Purtagn, da Preaz, da Sarn e da Tartar a la vischnanca da Cazas.

En la sessiun da december 2009 vegn il cussegl grond a sa fatschentar cun la fusiun da las vischnancas da Cazas, da Purtagn, da Preaz, da Sarn e da Tartar a la vischnanca da Cazas. En sia missiva propona la regenza al cussegl grond da metter en vigur la fusiun per il 1. da schaner 2010.

Suenter che las votantas ed ils votants da las vischnancas pertutgadas avevan approvà la fusiun ils 16 da zercladur 2009, ha ussa la cumissiun predeliberanta dal cussegl grond – sut il presidi da la deputada Claudia Kleis-Kümin ed en preschientscha dal cusseglier guvernativ Martin Schmid, dals presidents communals da las vischnancas pertutgadas e dal president cirquital da Tusaun – predeliberà la fatschenta per mauns dal cussegl grond.

Tras questa fusiun nascha en la Mantogna dador ina suletta vischnanca cun il num Cazas. I sa tracta d'ina fusiun exemplarica da tschintg vischnancas taxadas sco finanzialmain deblas. Perquai na vegn la fusiun messa en dumonda da naginas varts. Correspundentamain ha la cumissiun predeliberanta concludì unanimamain da proponer al cussegl grond d'approvar la fusiun da questas vischnancas.

Infurmaziuns:

presidenta da la cumissiun Claudia Kleis-Kümin, tel. 081 651 43 77

Gremi: cumissiun predeliberanta per la fusiun a la vischnanca da Cazas

Funtauna: rg cumissiun predeliberanta per la fusiun a la vischnanca da Cazas

03.11.2009